text: Han elsker duften af vinyl
  19 marts 2017 kl. 21.13
  
  Huset i Esbjerg holdt vinylkræmmermarked. De gamle vinyl-grammofonplader oplever en renæssance i disse år.
  En af gæsterne var Niels Erik Jørgensen fra Varde, som ledte efter en ganske bestem skive med Ted Nugent.
  - Det er lakken, jeg kan li’, siger han til TV SYD.  Når jeg kommer ind, og det lugter at sådan nogle vinylplader.  Så er det ligesom at komme ned til en cykelsmed: Det der læder og gummi, der lugter. Det holder jeg meget af.
  Vinylpladerne er et levende medie, som egner sig godt til musikgengivelse. Det   forklarede Philip Skovgaard fra Esbjerg, som holdt foredrag på dagens marked.
  
  
  